A batalla de Fraga, escaicida en 1134, estió a zaguera batalla en a que participó o rei Alifonso I d'Aragón y una d'as pocas que perdió. Pa os cristians aragoneses, navarros y occitans representa l'aturada d'un gran abance que lis heba permeso d'ocupar a val central d'Ebro quan os almorabetz empecipioron a reblar. Pa os musulmans andalusís representa una contraofensiva almorabet, y una d'as zagueras manifestacions de fuerza d'este movimiento melitar y relichioso.